Poistná udalosť

Poistná udalosť (označenie v praxi aj: škoda, škodová udalosť) je skutočnosť (udalosť, spravidla náhodná udalosť), s ktorou - ak nastala počas trvania poistenia - poistná zmluva, poistné podmienky alebo zmluvné dojednania spájajú vznik povinnosti poisťovne poskytnúť poistné plnenie.poistná udalosť. § 797 zákona č. 40/1964 Občiansky zákonník (znenie k 16. 10. 2025)

Na Slovensku je upravená v rámci ustanovení o poistnej zmluve (§ 788 a nasl.) Občianskeho zákonníka.

Poisťovňa obyčajne poskytuje náhradu škody len pri poistení zodpovednosti za škodu. V iných poisteniach poskytuje poistné plnenie, ktoré sa odlišuje od skutočnej hmotnej škody.

 Druhy 
Poistná udalosť sa líši v závislosti od druhu dohodnutého poistenia:§ 790 zákona č. 40/1964 Občiansky zákonník (znenie k 16. 10. 2025)
 Pri poistení majetku je poistnou udalosťou vznik škody (napr. poškodenia, zničenia, straty, odcudzenia) na poistenom majetku.
 Pri poistení osôb je poistnou udalosťou úraz, smrť, dožitie a podobne.
 Pri poistení zodpovednosti za škodu je poistnou udalosťou protiprávne konanie poisteného, teda skutočnosť, ktorou bola inému spôsobená škoda a za ktorú poistený zodpovedá.

 Likvidácia poistnej udalosti 
Po nahlásení poistnej udalosti začne poisťovňa tzv. likvidáciu poistnej udalosti, pri ktorej likvidátor posúdi nárok na poistné plnenie a vyčísli škodu. Ak je nárok uznaný, vyplatí poisťovňa poistenému alebo poškodenému poistné plnenie.

 Pozri aj 
 Poistenie

 Zdroj 

Kategória:Poistenie